text: Ekspert: Varde og Haderslev kaserner er ikke sikrede
  12 marts 2013 kl. 10.42
  Kasernerne i Haderslev og Varde undgik lukning i denne omgang. En ekspert spår, at det uundgåelige bare bliver udsat.
  Lektor ved Forsvarsakademiet Peter Viggo Jakobsen forudser, at kasernerne i Haderslev og Varde ikke skal føle sig sikre.
  ? Jeg vurder den sådan, at de kan begynde at kigge på det igen om et par år, når de skal forhandle et nyt forlig, for så vil der igen mangle penge, og så bliver vi nødt til at lukke noget mere. Havde det stået til forsvarschefen havde han ikke bare lukket det, der stod på listen, siger han til jv.dk.
  Haderslev mest udsat
  Ifølge Peter Viggo Jakobsen, skal især kasernen i Haderslev regne med at komme i spil igen:
  ? De har været i dødskamp snart lige så længe, jeg kan huske, så den illusion tror jeg heller ikke, de lider under, men der er ingen tvivl om, at de vil stå højt på listen næste gang, siger han.
  